hy en fr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en en en en en en de da en cs en cs cs en en en en cs en en hy cs da cs cs en cs cs cs cs en cs en cs da da cs en cs cs en en en cs cs da en da cs cs en en en cs cs da en fr en en
The Only Way: ԿՈԲԻ ԲՐԱՅԱՆՏԻ ՄԱՀԸ ՄԵԶ ՀԻՇԵՑՆՈՒՄ Է, ՈՐ ԿՅԱՆՔՆ ԱՐԴԱՐ ՉԷ
Այս կիրակի ես դժվարությամբ հավատացի լսածս լուրերին՝ Լոս Անջելեսի մոտակայքում ուղղաթիռի վթարի հետևանքով մահացել էր Լոս Անջելես Lakers-ի լեգենդար բասկետբոլիստ Կոբի Բրայանտը: Նույն պատահարի զոհն էին դարձել նաև ութ այլ մարդիկ՝ ներառյալ Կոբիի տասներեքամյա դուստրը:
Ինչպե՞ս կարող էր Կոբիի նման կյանքով լեցուն, աշխույժ չեմպիոնը մեզնից այսպես հանկարծակի հեռանալ:
Կոբի Բրայանտը NBA-ում խաղացող լավագույն բասկետբոլիստներից էր: Նա LA Lakers-ի հետ խաղաց 20 սեզոն, նվաճեց 5 առաջնության մատանիներ և ավարտեց իր կարիերան 33,643 միավորով: 41 տարենակնում նա կենդանի լեգենդ էր, ումով հինանում էին նույնիսկ NBA-ի մյուս աստղերը:
Իրականում երկրպագուների ճնշող մեծամասնությունը Կոբիին անձամբ չէր ճանաչում: Թերևս նրա խաղերից մեկնումեկին ներկա լինելով էլ ամփոփվում էր նրա հետ ունեցացած մեր հարաբերությունները: Սակայն նրա մահը խորապես հուզեց միլիոնավոր ամերիկացիների: Կարծում եմ՝ պատճառն այն է, որ այն մեզ սթափեցրեց՝ տեսնելու իրականությունը՝ կյանքն անարդար է:
Ինչո՞ւ Կոբին, նրա դուստրը և ճակատագրական այդ չվերթի այլ անդամներ մահացան, մինչդեռ այլոք արթնացան մյուս առավոտյան՝ դիմավորելու նոր օր:
Հեշտ բացատրություն չկա, սակայն Կոբիի մահվանն անդրադառնալիս մենք պետք է հիշենք 3 բան.
1. Կյանքը թանկ  է
Ես smart ժամացույց ունեմ: Պարբերաբար դրա վրա հաղորդագրություն եմ ստանում, որը պարզապես ասում է՝ շնչիր: Իհարկե մինչ այդ էլ ես շնչում էի, սակայն այն ինձ հիշեցնում է, որ պետք է գնահատել...
Յուրաքանչյուր օրը նվեր է: Ամեն սրտի զարկ և ամեն շունչ օրհնություն է: Պետք է գնահատել այդ: Ինչպես նաև պետք է գնահատել առողջությունն ու ընտանիքը:
Աստվածաշունչը մեզ հիշեցնում է. «Այնպես սովորեցրու մեզ մեր օրերը համրել, որ սրտի իմաստություն ստանանք» (Սաղմ. 90:12):
Կոբին մեծ կարողության տեր հաջողակ մարդ էր, սակայն վստահ եմ, որ նա այդ ամնեը կտար մեկ օր ավել կյանքի դիմաց: Նրան այդ հնարավորությունը չտրվեց:
2. Մի հարցրու` «ինչո՞ւ», այլ հարցրու` «ո՞ւմ»
Հիշում եմ 11 տարի առաջ այն օրը, երբ կինս ու ես լսեցինք սարսափելի լուրը. մեր տղան՝ Քրիստեֆերը զոհվել էր աշխատանքի գնալու ճանապարհին տեղի ունեցած ավտովթարի ժամանակ: Կարծես սենյակից ողջ թթվածինը անհետացավ, և ժամանակը կանգ առավ: Թվում էր, թե բառերը կարող են քեզ սպանել:
Տառապանքի ու ցավի մեջ աղաղակեցի Աստծուն, և Նա ինձ լսեց: Աստվածաշունչը ասում է, որ Նա է «ամեն մխիթարության Աստվածը» (Բ Կորնթ. 1:3):
Երբեմն կյանքում պատահում են դեպքեր, որ անարդար են, և երբեք չես կարող բավարարող պատասխան գտնել, թե ինչու դրանք պատահեցին: Սովորել եմ, որ այսպիսի դեպքերում ճիշտ հարցը ոչ թե «ինչո՞ւ»-ն է, այլ «ո՞ւմ»-ն է: Ո՞ւմ եք դիմում նման պահերին:
Դիմում ես Աստծուն, որպեսզի ուժ տա քեզ դիմանալու: Եվ ողբում ես ու սգում:
Աստվածաշունչն ասում է. «Ուրախացողների հետ ուրախացեք և լացողների հետ լաց եղեք» (Հռոմ.  12:15): Շատ մարդիկ մեզ հետ լաց եղան, երբ մեր որդին՝ Քրիստոֆերը, մահացավ: Այս պահին աջակցության և սիրո կարիք ունի Կոբիի ընտանիքը:
Մենք պետք է աղոթենք Կոբիի կնոջ՝ Վանեսայի և նրա երեխաների՝ Նատալիայի, Բիանկայի և Կապրիի համար: Կոբին նաև ունի հայր՝ Ջո, և մայր՝ Փեմ: Ես չեմ կարող պատկերացնել, թե ինչ ապրումների մեջ են նրանք հիմա: Մենք պետք է աղոթենք նաև մյուս 7 զոհերի ընտանիքների համար: Նրանց անուններն են.
Ջոն Ալտոբելլի՝ 56 տարեկան, Orange Coast College Բասկետբոլի գլխավոր մարզիչ,
Քերրի Ալտոբելլի՝ Ջոնի կինը,
Ալիսա Ալտոբելլի, Ջոնի և Քերրի դուստրը, ով Ջիաննայի բասկետբոլի թիմակիցն էր,
Փեյթն Չեսթեր՝ Սարայի դուստրը և Ջիաննայի բասկետբոլի մեկ այլ թիմակից,
Քրիստինա Մաուզեր, Մամբա մարզական ակադեմիայի աղջիկների բասկետբոլի մարզիչ,
3. Մենք պետք է պատրաստվենք
Մահը չի հարցնում՝ հարո՞ւստ ես, թե՞ աղքատ, որևէ կրոնի պատկանո՞ւմ ես, թե՞ ոչ, հռչակավո՞ր ես, տխրահռչա՞կ, թե՞ անհայտ, և ուշադրություն չի դարձնում, եթե ագամ դու Կոբի Բրայանտն ես, ով ուներ հսկայական ռեսուրսներ և փող իր տրամադրության տակ: Այն բախում է ամեն դուռ, և ցավոք մի օր էլ թակելու է քո և իմ դուռը:
Բայց մահը վերջը չէ: Աստվածաշունչը խոսում է հետմահու կյանքի մասին: Այդ գաղափարին են հավատում նաև շատ ոչ հավատացյալ մարդիկ: Հիսուսն ասաց  այդ մասին. «Ես եմ հարությունը և  կյանքը: Նա, ով հավատում է ինձ, թեև մեռնի, կապրի: Եվ նա, ով ապրում և հավատում է ինձ, երբեք չի մեռնի» (Հովհ. 11:25-26):
Հավիտենականության հույսի շնորհիվ է, որ Հիսուսի հետևորդները չեն «տրտմում, ինչպես ուրիշները, որ հույս չունեն» (Ա Թեսաղ. 4:12). Եթե մենք հավատում և հետևում ենք Հիսուսին, կարող ենք վստահ լինել, որ մահը վերջը չէ, այլ մենք կլինենք Նրա հետ՝ երկնքում:
Posted by Lilit H. at 8:36 PM
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
ԿՈԲԻ ԲՐԱՅԱՆՏԻ ՄԱՀԸ ՄԵԶ ՀԻՇԵՑՆՈՒՄ Է, ՈՐ ԿՅԱՆՔՆ ԱՐԴԱ...
View my complete profile
Watermark theme. Powered by Blogger.